Будзьма беларусамі!

Грамадская культурніцкая кампанія «Будзьма беларусамі!» — грамадская кампанія, ініцыятарам і каардынатарам якой з’яўляецца Міжнароднае грамадскае аб’яднанне «Згуртаванне беларусаў свету „Бацькаўшчына“». Дзейнічае з 1 кастрычніка 2008 года дзеля паглыблення нацыянальнай ідэнтычнасці беларусаў. Кампанію падтрымліваюць грамадскія ініцыятывы, бізнес, інфармацыйныя агенцтвы, спартыўныя клубы, творцы, розныя актыўныя і крэатыўныя людзі, якія падзяляюць агульную мэты «Будзьма беларусамі!». Каардынатарамі кампаніі з’яўляюцца Алена Макоўская і Ніна Шыдлоўская.

Мэта кампаніі — развіццё беларускага грамадства на глебе нацыянальных каштоўнасцяў. «Будзьма беларусамі!» дапамагае ўсвядоміць і папулярызуе каштоўнасці, што ёсць у беларусах, беларускай мове ды шматвяковай гісторыі і культуры Беларусі. Для праекта галоўнае — павага чалавека да беларускай культуры, а не яго этнічная прыналежнасць.

У межах кампаніі ладзіцца шэраг мерапрыемстваў, якія дэманструюць, што беларуская культура — сучасная і перспектыўная, а беларуская мова — якасны сродак камунікацыі. Пачынаючы з 2013 года кампанія ідзе пад слоганам «Культура паляпшае жыццё!», дзе паняцце «культура» ўжываецца ў шырокім значэнні: не толькі мастацтва, а найперш сістэма каштоўнасцяў, якімі кіруецца ў сваім жыцці чалавек штодня. Гэта і побыт, і стасункі з блізкімі, і сацыяльная адказнасць, і партнёрства, і шмат іншага.

Сярод самых адметных праектаў кампаніі — штогадовы фестываль беларускамоўнай рэкламы і камунікацыі «Аднак!»Фестываль беларускамоўнай рэкламы і камунікацыі «Аднак!», ток-шоў і «Кірмашы праектаў»«Кірмашы праектаў», камунікацыйныя праграмы «Краіна цмокаў»«Краіна цмокаў» і «Культура паляпшае жыццё»«„Будзьма!“ прэзентуе канцэпт „Культура паляпшае жыццё“», музычныя праекты «Budzma The Best Rock / Budzma The Best Rock/New», «Тузін. Перазагрузка», «Будзьма! Тузін. Перазагрузка-2», мультфільм «Будзьма беларусамі»«Анімацыйны фільм „Будзьма беларусамі!“», серыя фільмаў-вандровак «Край|BY»«Край|BY».

Сайт кампаніі — budzma.org — стаў інфармацыйным рэсурсам, пляцоўкай, дзе можна знайсці не толькі культурніцкія навіны і абвесткі, але і цікавыя анлайн-праекты, дыскусійныя матэрыялы на актуальныя для грамадства тэмы і шмат іншай інфармацыі.

Напрыканцы чэрвеня 2023 года сайт і Telegram-канал праекта прызналі экстрэмісцкімі матэрыяламі ў Беларусі, а ў пачатку 2026 года ініцыятыву абвясцілі экстрэмісцкім фарміраваннем.

 Узнагароды і прэміі 
 Люблю Беларусь (2010)

 Гл. таксама 
 Будзьма беларусамі (мультфільм)

 Крыніцы 

 Спасылкі 


Катэгорыя:Згуртаванне беларусаў свету «Бацькаўшчына»
Катэгорыя:Сайты Беларусі
Катэгорыя:З’явіліся ў 2008 годзе